./data/phi0474/phi040/phi0474.phi040.perseus-lat1.xml
M. Tullius Cicero
Est enim actio quasi corporis quaedam eloquentia, cumconstet e voce atque motu  Vocis mutationes totidem suntquot animorum, qui maxime voce commoventur  Itaqueille perfectus, quem iam dudum nostra indicat oratio,utcumque se adfectum videri et animum audientis moverivolet, ita certum vocis admovebit sonum; de quo pluradicerem, si hoc praecipiendi tempus esset aut si tu hocquaereres  Dicerem etiam de gestu, cum quo iunctus estvultus; quibus omnibus dici vix potest quantum intersitquem ad modum utatur orator